मुंबई। अभिनेत्री कृति सैनन ने कहा कि उन्हें अपनी आगामी फिल्म ‘राब्ता‘ की शूटिंग के दौरान स्टंट करना मजेदार लगा और इससे उन्होंने खुद अधिक ताकतवर महसूस किया। फिल्म के ट्रेलर के लांच के मौके पर मीडिया से अभिनेत्री ने कहा, “मैंने वास्तव में इन एक्शन दृश्यों का खूब आनंद लिया। अगर मौका मिला तो मैं अगली बार फिर से इसे करना चाहूंगी। इनको करने के दौरान मैंने खुद को ताकतवर महसूस किया। लेकिन, इनको करना कठिन था।”